text: Hashpåvirket mand faldt i søvn ved McDonald's
  13 oktober 2015 kl. 06.23
  En 40-årig kunde ved McDonalds drive in faldt i søvn bag rattet.
  Det var en ualmindeligt træt kunde, som McDonald's på Storegade i Esbjerg mandag aften havde i deres drive in. Den 40-årige mandlige kunde faldt nemlig i søvn bag rattet, mens han holdte i kø og ventede på maden.
  Der viste sig dog at være en årsag til, at kunden var så træt. Da politiet ankom til stedet, vurderede politiet, at manden var påvirket af hash. Derudover havde han for øvrigt ikke noget kørekort, da det var blevet inddraget af politiet.  
  Politiet udtog derfor en blodprøve på manden, og bekræfter den politiets mistanke, så vil manden blive sigtet for kørsel under påvirkning af euforiserende stoffer. Derudover er manden også sigtet for at køre bil uden kørekort.
  